ભારતીય કુસ્તીબાજોએ બીજા દિવસે પણ મેડલ જીતવાનો સિલસિલો આગળ ધપાવ્યો હતો. ભારતના ૨૪ વર્ષીય બજરંગે ૬૫ કિગ્રાની ફ્રિસ્ટાઈલ કુસ્તીની ફાઈનલમાં વેલ્સના કેન ચેરીગને ૧૦-૦થી હરાવીને ગોલ્ડ મેડલ જીત્યો હતો. ચાર વર્ષ પહેલા સિલ્વર જીતનારા બજરંગ કારકિર્દીમાં પહેલી વખત કોમનવેલ્થમાં ગોલ્ડ જીત્યો હતો. જોકે ભારતના મૌસમ ખત્રીને મેન્સ ૯૫ કિગ્રા વજન વર્ગની ઈવેન્ટમાં સાઉથ આફ્રિકાના માર્ટીન ઈરાસ્મુસ સામેની ફાઈનલમાં હાર સાથે સિલ્વર સ્વીકારવો પડયો હતો. ભારતની પુજા ધાન્દાએ પણ મહિલાઓની ૫૭ કિગ્રા ઈવેન્ટની ફાઈનલમાં નાઈજીરિયાની ઓડુનાયો એડેકુરોયો સામેની હાર સાથે સિલ્વર મેળવ્યો હતો. જ્યારે ભારતની દિવ્યા કાકરાનને ૬૮ કિગ્રા વજન વર્ગની ઈવેન્ટમાં બ્રોન્ઝ મેડલ જીત્યો હતો.